WIIK บวกแรง 9% นิวไฮรอบ 3 เดือน ลุ้นไตรมาส 3 โตต่อเนื่อง-ตุน Backlog กว่า 853.73 ลบ.
WIIK บวกแรง 9% นิวไฮรอบ 3 เดือน โดย ณ เวลา 12.12 น. อยู่ที่ระดับ อยู่ที่ระดับ 2.76 บาท บวก 0.22 บาท ลุ้นไตรมาส 3 โตต่อเนื่อง-ตุน Backlog กว่า  853.73 ลบ.
WIIK บวกแรง 9% นิวไฮรอบ 3 เดือน โดย ณ เวลา 12.12 น. อยู่ที่ระดับ อยู่ที่ระดับ 2.76 บาท บวก 0.22 บาท ลุ้นไตรมาส 3 โตต่อเนื่อง-ตุน Backlog กว่า  853.73 ลบ.
27 ส.ค. 2564

ผู้สื่อข่าวรายงานว่า วันนี้(27ส.ค.64) ราคาหุ้นบริษัท วิค จำกัด (มหาชน) หรือ WIIK ณ เวลา 12.12 น. อยู่ที่ระดับ อยู่ที่ระดับ 2.76 บาท บวก 0.22 บาท หรือ 8.66% ด้วยมูลค่าซื้อขาย 164.17 ล้านบาท ราคาหุ้นปรับตัวแรงในรอบ 3 เดือน โดยนับตั้งแต่หุ้นยืนที่ระดับ 2.76 บาท เมื่อวันที่ 12 พ.ค.64

โดยนาย วิบูลย์ แสงวิทยานนท์ ประธานเจ้าหน้าที่บริหาร  WIIK เปิดเผยว่า ผลการดำเนินงานของบริษัทสำหรับงวดสามเดือนสิ้นสุดวันที่ 30 มิถุนายน 2564 ต่อตลาดหลักทรัพย์แห่งประเทศไทย มีรายได้รวมจำนวน 375.52 ล้านบาท และ กำไรสุทธิ 33.38 ล้านบาท เพิ่มขึ้นจากช่วงเดียวกันของปีก่อนหน้าร้อยละ 16.55
ในไตรมาสที่ 2/2564 รายได้ส่วนที่เพิ่มขึ้นมาจาก ธุรกิจขายท่อในประเทศที่เพิ่มขึ้นจำนวน 18.07 ล้านบาท หรือคิดเป็นร้อยละ 6.59 รายได้จากธุรกิจติดตั้งท่อในต่างประเทศเพิ่มขึ้นจำนวน 0.84 ล้านบาท หรือคิดเป็นร้อยละ 219.12 และรายได้จากธุรกิจบริหารจัดการน้ำเพิ่มขึ้นจากไตรมาส 2/2563 จำนวน 5.62 ล้านบาท ซึ่งเป็นการเพิ่มขึ้นจากการผลิตน้ำให้โครงการอุตสาหกรรมชุมนุมทรัพย์ จังหวัดปทุมธานีของบริษัทย่อย
จากความเชี่ยวชาญและทักษะการดำเนินงานที่มีประสิทธิภาพ ทำให้ล่าสุดบริษัทได้รับงานบริหารจัดการน้ำใหม่ 2 โครงการคือ ที่นิคมอุตสาหกรรม TFD 2 และที่โครงการจ้างผลิตน้ำประปาจากอ่างเก็บน้ำคลองหลวงรัชชโลทร ซึ่งเริ่มดำเนินการแล้วเมื่อต้นเดือนสิงหาคม จะเข้ามาสร้างผลการดำเนินงานที่มากขึ้นให้กับกลุ่มบริษัทตั้งแต่ไตรมาส 3/3564 นี้ไป
ทั้งนี้ บริษัทมี Backlog งานในมืออยู่อีกกว่า 853.73 ล้านบาท แบ่งเป็นกลุ่มธุรกิจผลิตและจำหน่ายท่อประมาณ 622.58 ล้านบาท และกลุ่มธุรกิจบริหารจัดการน้ำ (ส่วนที่รับรู้รายได้ภายใน 1 ปี) 231.15 ล้านบาท